
1. Īss objekta un tā tehniskā stāvokļa raksturojums.
TEC-1 mehāniskās iekārtas atrodas ekspluatācijā no 2005.gada. Ekspluatācijas laikā regulāri un periodiski tiek veiktas to reglamentētās pārbaudes un remonti, lai uzturētu  to tehnisko stāvokli atbilstoši normatīvo dokumentu prasībām.
TEC-1 nepārtrauktas un stabilas darbības nodrošināšanai, saskaņā ar AS „Latvenergo” un iekārtu izgatavotāju rūpnīcu normatīviem dokumentiem, periodiski ir jāveic mehānisko iekārtu uzturēšanas un kārtējie remonti.

2. Darbu apraksts.
Lai nodrošinātu TEC-1 iekārtu darbību atbilstoši normatīvo dokumentu prasībām, jāveic apkopes un uzturēšanas darbi, kā arī jānovērš ekspluatācijas laikā radušies defekti sekojošām iekārtu grupām un būvēm:
· Gāzes turbīnu palīgiekārtām;
· Tvaika turbīnas palīgiekārtām;
· Gāzes kompresoriem;
· Utilizācijas katliem;
· Stacijas palīgiekārtām (gāzes vadu sistēma, šķidrās degvielas sistēma, KU barošanas ūdens sistēma, DH ūdens sistēma, drenāžas sistēma, tvaika sistēma, slēgtā dzesēšanas sistēma, galvenā kondensāta sistēma, pretapledošanas sistēma u.c. sistēmas);
· Spiestā gaisa sistēmai;
· Palīgkatla sistēmai;
· Ūdenssildāmo katlu sistēmai;
· Pazemes gāzes vadam;
· Ūdens attīrīšanas iekārtām;
· Ūdens sagatavošanas iekārtām;
· Ēkām un būvēm (ugunsdzēsības sistēmas, notekūdeņu iekārtas) 

3. Darbu apjomi.
	Detalizēti veicamo mehānisko iekārtu uzturēšanas remonta darbu apjomi un apraksti doti tehniskās specifikācijas Pielikumā Nr.1 lapā ”Plānoto darbu detalizācija".

4. Tehniskās un vispārējās prasības.
4.1. Darba organizācija. 
4.1.1. Vismaz 5 darba dienas pirms darbu uzsākšanas vai 5 darba dienas pēc Līguma noslēgšanas, Uzņēmējam ir jāiesniedz personāla saraksti caurlaižu noformēšanai un brigāžu pielaišanai darba vietās atbilstoši NOP020 „AS "Latvenergo" caurlaižu režīma noteikumi”, kārtība K233 "Darbu, kurus veic darbuzņēmēji Ražošanas objektos, izpildes kārtība”. Augstāk minētie noteikumi un kārtības Uzņēmējam ir saistoši visu līguma darbu izpildes laikā.
4.1.2. Izpildot darbus Pasūtītāja objektos Uzņēmējam jāievēro:
· LEK 025 "Drošības prasības, veicot darbus elektroietaisēs";
· LVS 1101:2026 "Drošības prasības, veicot darbus siltumietaisēs ar uzstādīto siltuma jaudu virs 5 MW";
· LVS 1082 "Energoietaišu tehniskā ekspluatācija";
· Ekspluatācijas instrukcijas;
· Iekārtu izgatavotāju rūpnīcu ekspluatācijas instrukcijas;
· Atļauja A kategorijas piesārņojošai darbībai NR. RI10IA0006;
· Latvijas Republikā spēkā esošie normatīvie dokumenti attiecībā uz vides aizsardzību, darba aizsardzību un ugunsdrošību.
4.1.3. Pasūtītājs saskaņā ar kārtību K162 „Tehniskās dokumentācijas noformēšanas, nodošanas un izmantošanas kārtība HES un TEC  tehniskajos arhīvos” nodrošina Uzņēmējam iespēju iepazīties ar darba izpildei nepieciešamo objekta dokumentāciju, kāda ir pieejama TEC arhīvā.
4.1.4. Uzņēmējam ir jānodrošina Pasūtītāja tehnisko uzraugu un vadošā tehniskā personāla droša piekļūšana remontējamajam objektam tā apskatei un kvalitātes kontrolei.
4.1.5. Līguma darbu uzdošana un pieņemšana tiek īstenota elektroniskajā sistēmā TOPS (IFS Applications), Uzņēmējam nodrošinot piekļuvi Darbuzņēmēju portālā (B2B). Pēc Līguma noslēgšanas Pasūtītājs veic Uzņēmēja 2 (divu) cilvēku apmācību darbam ar sistēmas TOPS Darbuzņēmēju portālu (B2B).  
4.1.6. Pasūtītājs nodrošina Uzņēmēju ar elektroniskās sistēmas TOPS licenci (ne vairāk kā 2 gab), izmantojot AS Latvenergo nodrošinātu drošības sertifikātu. Savukārt Uzņēmējam darbam ar elektronisko sistēmu TOPS jāorganizē un jākonfigurē vismaz viena darba vieta-darbstacija,  un jānozīmē viens par darbu TOPS sistēmā atbildīgais darbinieks - projekta vadītājs, kuram tiks piešķirta piekļuve šai sistēma. Uzņēmējam ir pienākums pielāgot savu darbstaciju konfigurācijas atbilstoši AS Latvenergo prasībām un lietot AS Latvenergo nodrošinātos drošības sertifikātus.
4.1.7. Uzņēmējam ir saistošas TOPS Darbuzņēmēju portāla (B2B) Lietošanas instrukcijas un tajā noteiktās darbības.
 
4.1.8. Plānveida darbu uzdošana:
Uzņēmējam ir pienākums veikt Līgumā noteiktos plānveida apkopes darbus. 
Elektroniskajā sistēmā TOPS Darbuzņēmēju portālā (B2B) Uzņēmējam ir pieejami visi Līgumā uzdoto darbu uzdevumi un ir iespēja atlasīt konkrētajā periodā veicamos darbus. 
Ja Pasūtītājs veic izmaiņas plānotajos darbos (piemēram, atceļ, pārceļ darbu izpildes termiņu), tad Uzņēmējs no elektroniskās sistēmas TOPS saņem paziņojumu par izmaiņām uz e-pastu, kā arī izmaiņas operatīvi ir attēlotas Uzņēmējam pieejamā Līguma darbu sarakstā Darbuzņēmēju portālā (B2B). 

4.1.9. Neparedzēto darbu uzdošanas kārtība:
4.1.9.1. Gadījumā, ja rodas neparedzēti (papildus) darbi, Pasūtītājs izveido darba uzdevumu neplānotiem darbiem un elektroniskajā sistēmā TOPS  nosūta Uzņēmējam izmaksu novērtēšanai. Uzņēmējam ir pienākums ne ilgāk kā 15 dienu laikā novērtēt izmaksas  un elektroniskajā sistēmā TOPS ievadīt izmaksu novērtējumu un nosūtīt to elektroniskajā sistēmā TOPS  saskaņošanai Pasūtītājam. Ja Pasūtītājs apstiprina izmaksas, tad darba uzdevums tiek nodots elektroniskajā sistēmā TOPS   izpildei Uzņēmējam.
4.1.9.2. Gadījumā, ja rodas neparedzēti darbi, kuru izpilde ir neatliekama, tos mutiski uzdod TEC-1 vadītājs vai Ekspluatācijas dienesta vadītājs. Neparedzēto darbu uzdevumi pēc mutiskās uzdošanas tiek ievadīti elektroniskajā sistēmā TOPS  nākamajā  darba dienā.
4.1.9.3. Neparedzēti darbi, kuru izpilde ir neatliekama, ir tādi darbi kuru novēršanas gadījumā, defekts var novest pie :
- pamatiekārtu nopietniem bojājumiem;
- darbinieku veselības vai dzīvības draudiem;
- sprādziena vai ugunsgrēka draudiem;
	- stacijas uzdoto parametru (elektroenerģijas vai siltuma izstrāde) ievērojamas neizpildes;
- stacijas ēku aizsalšanas ziemas laikā;
	- energobloka negatavības.
4.1.9.4. Neparedzētiem darbiem, kuru izpilde ir neatliekama reaģēšanas laiks darba dienās darba laikā ir 4 stundas, ārpus darba laika, t.sk. brīvdienās un svētku dienās, ir 8 stundas skaitot no darbu uzdošanas brīža, izņemot darbus, kur normatīvajos aktos noteikts cits reaģēšanas laiks. Pārējiem neparedzētiem darbiem - reaģēšanas laiks ir ne mazāk kā 15 darba dienas, t.sk. darbiem, kuru izpilde ir iespējama tikai sestdienās, svētdienās, jo nepieciešams pamatiekārtas atslēgums, kuru Pasūtītājs var nodrošināt tikai sestdienā, svētdienā.

4.1.10. Izpildīto darbu nodošanas kārtība:
4.1.10.1. Plānveida darbu pieņemšana tiek veikta pēc darbu izpildes un izpilddokumentācijas saskaņošanas elektroniskajā sistēmā TOPS. Elektroniskās sistēmas TOPS Darbuzņēmēju portālā (B2B) katram konkrētajam darba uzdevumam pēc tā izpildes Uzņēmējs pievieno (augšupielādē) izpilddokumentāciju, norāda izpildes informāciju, garantijas saistību termiņu un slēdzienu, un sistēmā maina darba uzdevuma statusu. Informācija par izpildīto darba uzdevumu nonāk pie Pasūtītāja, kurš izskata iesniegto dokumentāciju, pārliecinās par darbu izpildi uz vietas objektā un elektroniskajā sistēmā TOPS pieņem izpildīto darbu. 
4.1.10.2. Neparedzēto darbu pieņemšana tiek veikta pēc darbu izpildes un izpilddokumentācijas iesniegšanas saskaņošanas elektroniskajā sistēmā TOPS. Elektroniskās sistēmas TOPS Darbuzņēmēju portālā (B2B) katram konkrētajam neparedzēto darbu darba uzdevumam pēc tā izpildes Uzņēmējs pievieno (augšupielādē) izpilddokumentāciju, norāda izpildes informāciju, garantijas saistību termiņu un slēdzienu, aizpilda atskaiti par faktiski izlietotajām darbaspēka stundām, mehānismiem un materiāliem, un sistēmā maina darba uzdevuma statusu. Informācija par izpildīto darba uzdevumu nonāk pie Pasūtītāja, kurš izskata iesniegto dokumentāciju, pārliecinās par darbu izpildi uz vietas objektā, kā arī saskaņo faktiskās darbu izpildes izmaksas un elektroniskajā sistēmā TOPS pieņem izpildīto darbu.
4.1.11. Metāla atkritumi (lūžņi) Uzņēmējam no darba vietas pēc to demontāžas ar savu transportu jānogādā uz Pasūtītāja norādīto vietu TEC-1 teritorijā. Atbilstoši kārtībai K248 „Kārtība melno un krāsaino metāla atgriezumu un lūžņu iegūšanai un realizācijai AS "Latvenergo””, metāllūžņiem ir jābūt sašķirotiem (melnais metāls, alumīnijs, varš). Par metāllūžņu nodošanu Pasūtītāja atbildīgajam darbiniekam ar aktu, atbild Uzņēmēja darbu vadītājs.
4.1.12. Pasūtītājam ir tiesības apturēt darbu izpildi, ja konstatēti rupji drošības vai iekšējās kārtības noteikumu pārkāpumi, kas apdraud strādājošo veselību, darbā esošās iekārtas drošību, vai var radīt materiālus zaudējumus. Atkārtotu pārkāpumu gadījumā Pasūtītājs patur sev tiesības vainīgajām personām noņemt caurlaidi un izraidīt tās no darba vietas bez tiesībām atgriezties tajā.
4.1.13. Veicot darbus, kuru procesā izdalās putekļi vai metināšanas aerosoli, Uzņēmējam jānodrošina vietējā putekļu un gāzu nosūkšana, nepieļaujot apkārtējā gaisa un blakus esošo iekārtu piesārņošanu. Nepieciešamības gadījumos blakus esošā iekārta jānosedz.
4.1.14. Uzņēmēja mehānismu, elektroiekārtu pieslēgšanai vai citu resursu izmantošanai uzņēmējam ir jāiesniedz vēstule (saskaņā ar Pasūtītāja kārtības Nr.233 Pielikumu Nr.2), norādot tehniskos parametrus (elektriskā jauda (kW), spiestā gaisa padeve (m3/h) u.c.) un atbildīgos par pieslēdzamo iekārtu tehnisko stāvokli). Vēstule tiek iesniegta TEC-1 vadītājam, kurš lemj par pieprasīto resursu pieejamību un izmantošanas kārtību.
4.1.15. Veicot darbus Uzņēmējam jārēķinās ar sekojošiem fizikāliem, mehāniskiem, un fiziskiem darba vides riska faktoriem – elektrobīstamība, troksnis, karstums, vibrācija, elektromagnētiskais lauks, apgaismojums, celšanas mehānismi, kustībā esoši mehānismi, traumatisma riska faktori (nokrišana no 1,5m un lielāka augstuma; instrumentu un iekārtu uzkrišana uz cilvēkiem vai darbā esošas elektroietaises), fiziska pārpūle; ķīmiskie darba vides riska faktori - ogļūdeņraži un to savienojumi (eļļas, šķīdinātāji).
4.1.16. Uzņēmējam jāievēro tas, ka veicot pārbūves darbus pastāv iespēja, ka var tikt konstatēts azbests vai azbesta saturoši materiāli. Ja veicot darbus, tiek konstatēts azbests vai azbestu saturoši materiāli, tad jāievēro prasības, kas noteiktas 12.10.2004. MK noteikumos Nr.852 “Darba aizsardzības prasības darbā ar azbestu” un 19.04.2011. MK noteikumos Nr.301 “Noteikumi par azbesta un azbesta izstrādājumu ražošanas radīto vides piesārņojumu un azbesta atkritumu apsaimniekošanu”.
4.1.17. Pasūtītājs Uzņēmēju nenodrošinās ar sakaru līdzekļiem (telefons, fakss, internets u.tml.) un biroja tehniku.

4.2. Prasības vides aizsardzībai
Lai novērstu piesārņojuma rašanos vai samazinātu tā emisiju (augsnē, ūdenī, gaisā) un mazinātu  piesārņojuma dēļ cilvēka veselībai, īpašumam un videi nodarīto kaitējumu, Uzņēmējam jānodrošina apkārtējo vidi saudzējošu darba metožu un organizatorisko pasākumu izvēle un darbu veikšana objektā, un jāievēro sekojošas prasības:
4.2.1. Ķīmiskās vielas un maisījumi:
4.2.1.1. darbības ar ķīmiskajām vielām un maisījumiem veikt atbilstoši Ķīmisko vielu likuma III nodaļas prasībām;
4.2.1.2. visām objektā izmantojamām ķīmiskajām vielām un maisījumiem objektā jābūt pieejamām atbilstošām drošības datu lapām (turpmāk DDL);
4.2.1.3. darbu realizācijas gaitā, veicot darbības ar ķīmiskajām vielām un maisījumiem, jāievēro DDL noteiktie ķīmisko vielu iedarbības raksturojumi, drošības, uzglabāšanas, vides aizsardzības un  atkritumu apsaimniekošanas prasības;
4.2.1.4. vietās, kur notiek bīstamo ķīmisko vielu uzglabāšana vai darbības ar tām, jābūt brīvi pieejamiem absorbentu krājumiem izlijumu savākšanai
4.2.2. Atkritumi:
4.2.2.1. atkritumu apsaimniekošanu veikt saskaņā ar Atkritumu apsaimniekošanas likuma prasībām;
4.2.2.2. atkritumus klasificēt atbilstoši 2011.gada 19.aprīļa Ministru kabineta noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus” prasībām;
4.2.2.3. bīstamo atkritumu uzskaite, īslaicīgā uzglabāšana, iepakošana, marķēšana un izvešana no būvlaukuma tiek organizēta atbilstoši 2021.gada 01.jūlija MK noteikumu Nr.113 “Atkritumu un to pārvadājumu uzskaites kārtība”, 2011.gada 19.aprīļa MK noteikumu Nr.301 “Noteikumi par azbesta un azbesta izstrādājumu ražošanas radīto vides piesārņojumu un azbesta atkritumu apsaimniekošanu” IV nodaļas un 2011.gada 21.jūnija MK noteikumu Nr.485 “Atsevišķu veidu bīstamo atkritumu apsaimniekošanas kārtība” III nodaļas prasībām;
4.2.2.4. būvniecības atkritumu uzskaite un izvešana no būvlaukuma tiek organizēta atbilstoši 2021.gada 01.jūlija MK noteikumu Nr.113 “Atkritumu un to pārvadājumu uzskaites kārtība” prasībām;
4.2.2.5. Uzņēmējs nodrošina bīstamo atkritumu dalītu savākšanu pēc to veida (eļļas, izlietoto ķīmisko vielu un maisījumu iepakojumus, absorbentus, šķīdinātājus, attaukotājus u.c.) atbilstoši DDL un atkritumu klasifikatorā norādītām īpašībām;
4.2.2.6. Katru dienu Uzņēmējam objektā jānodrošina būvniecības, sadzīves un bīstamo atkritumu dalīta savākšana marķētos konteineros, kuru izvietojums saskaņots ar Pasūtītāju;
4.2.2.7. bīstamo atkritumu konteineriem jābūt marķētiem, norādot atkritumu nosaukumu un bīstamības simbolus;
4.2.2.8. Uzņēmējs periodiski organizē būvniecības un bīstamo atkritumu nodošanu uzņēmumiem, kas nodarbojas ar attiecīgo atkritumu savākšanu un pārstrādi un saņēmuši atbilstošu atļauju;
4.2.2.9. Uzņēmējs periodiski, bet ne vēlāk kā 30 (trīsdesmit) dienu laikā pēc bīstamo un/vai būvniecības atkritumu nodošanas utilizācijā,  iesniedz Pasūtītājam un izpilddokumentācijai pievieno atkritumu pārvadājuma reģistrācijas kartes-pavadzīmes. Gadījumā, ja veicot darbus, bīstamo un/vai būvniecības atkritumu nebija, Uzņēmējs izpilddokumentācijai pievieno izziņu (1 eksemplārā) par būvniecības atkritumu neesamību.
4.2.3. Darbu izpildes laikā Uzņēmējs nedrīkst pieļaut ķīmisko vielu/ maisījumu, bīstamo un sadzīves atkritumu nonākšanu vidē, kā arī darbu izpildē ievēro un veic preventīvos pasākumus šāda riska mazināšanai.
4.2.4. Izvērtējot objektā vienlaicīgi esošo ķīmisko vielu un maisījumu apjomu, nodrošināt materiālus iespējamo noplūžu (tvertņu bojājumi, tehnikas un aprīkojuma defekti) lokalizēšanai un savākšanai (absorbenti, bonas u.c. līdzekļi), kā arī paredzēt preventīvos pasākumus ķīmisko vielu un maisījumu uzglabāšanas laikā.
4.2.5. Uzņēmējs ir pilnībā atbildīgs, ieskaitot atbildību par visiem tā piesaistītiem apakšuzņēmējiem, par Pasūtītāja normatīvajos dokumentos noteiktajām prasībām un Latvijas Republikas normatīvajos aktos noteikto vides aizsardzības prasību ievērošanu.
[bookmark: _Toc390178118][bookmark: _Hlk108430621]	 
4.3.  Objekta sagatavošana.
Pasūtītājs, pēc Uzņēmēja pieprasījuma, saskaņā ar darbu izpildes grafiku, nodrošinās remontējamo objektu atslēgšanu un sagatavošanu remontam, atbilstoši normatīvo dokumentu prasībām un veiks Uzņēmēja personāla pielaišanu pie darba.
 
4.4.  Remontdarbu izpildes tehniskās prasības.
4.4.1. Pielietojamajiem materiāliem, iekārtām un tehnoloģijām jāatbilst spēkā esošajiem ISO, IEC, HD, LVS vai līdzvērtīgiem standartiem un jāatbilst Latvijā spēkā esošiem Ministru Kabineta noteikumiem, likumiem, standartiem un citām normām. Pielietoto materiālu kvalitātei jābūt apliecinātai ar atbilstības deklarācijām saskaņā ar LVS EN ISO/IEC 17050 prasībām 
4.4.2. Katras iekārtas remonta darbu apjoms uzrādīts Pielikuma Nr.1 lapā “Plānoto darbu detalizācija” kolonās “K”, “L” un “M”.
4.4.3. Darbu izpildei nepieciešamos materiālus, rezerves daļas, mehānismus un transportu nodrošina Uzņēmējs, izņemot specifiskus patēriņa materiālus un rezerves daļas (Skat. Informāciju Pielikuma Nr.1 lapā “Plānoto darbu detalizācija” kolonās “P un Q”) kuru piegādi nodrošina Pasūtītājs. Pasūtītāja piegādājamo materiālu un rezerves daļu konkrētie piegādes laiki tiek precizēti.
4.4.4. Darbu izpildē pielietotajiem mērinstrumentiem jābūt verificētiem, atbilstoši likuma „Par mērījumu vienotību” prasībām.
4.4.5. Darbu izpildei Uzņēmējam jānodrošina personāls, kurš apmācīts un atestēts atbilstoši LVS 1101:2026 "Drošības prasības, veicot darbus siltumietaisēs ar uzstādīto siltuma jaudu virs 5 MW" prasībām, ir apmācīts un zina siltumtehnisko iekārtu, bīstamo iekārtu, gāzes iekārtu un drošības iekārtu apkalpošanas noteikumus un remonta tehnoloģiju un zina LEK 025 "Drošības prasības, veicot darbus elektroietaisēs" prasības.
4.4.6. Pirms iekārtas un materiālu pielietošanas pasūtītājam jāiesniedz to atbilstības novērtēšanas deklarācijas, noformētas saskaņā ar LVS EN ISO/IEC 17050.


4.5. Kvalitātes kontrole.
4.5.1. Visu izpildāmo darbu kvalitātes kontroli patstāvīgi veic un nodrošina Uzņēmējs.
4.5.2. Paralēli, izpildāmo darbu apjomu un izpildes kvalitāti, vērtē atbildīgais Pasūtītāja pārstāvis un viņa pieaicinātie speciālisti.
4.5.3. Katru sagatavoto (veikto) remontdarbu, pirms nākamā darba etapa uzsākšanas, Uzņēmējs uzrāda Pasūtītāja pārstāvim. Visus darba etapus Uzņēmējs saskaņo ar Pasūtītāja pārstāvi un par katru veikto etapu, ja tas nepieciešams, sastāda segto darbu pieņemšanas aktu.
4.5.4. Segto darbu pieņemšanā jābūt pieaicinātam Pasūtītāja tehniskajam uzraugam vai tehniskā uzrauga palīgam, kurš pieņemot darbu TOPS sistēmā apliecina veikto darbu apjomu un kvalitāti.
4.5.5. Visas pārbaudes veic sertificēts Uzņēmēja personāls ar sertificētiem mērinstrumentiem. Nepieciešamības gadījumā KMA iekārtas pārbaudes var tikt veiktas akreditētā laboratorijā. Pārbaudes, kuras veic objektā, jāveic Pasūtītāja tehniskā uzrauga klātbūtnē vai tehniskā uzrauga palīga klātbūtnē.

5. Tehniskā dokumentācija.
5.1. Izpilddokumentācija tiek sagatavota un iesniegta elektroniskajā sistēmā TOPS pēc katras atsevišķas iekārtas remonta pabeigšanas
5.2. Uzņēmēja iesniedzamajai izpilddokumentācijai jābūt latviešu valodā. 
5.3. Izpilddokumentācijas sastāvs:
5.3.1. Pielietoto materiālu un iekārtu kvalitāti apliecinoši dokumenti.
5.3.2. Mērījumu un pārbaužu protokoli.
5.3.3. Rasējumi un shēmas, ja tādas tika izstrādātas remonta veikšanai.
5.3.4.Dokumenti par atkritumu apsaimniekošanu.

6. Darbu pieņemšana.
6.1. Izpildītie darbi tiks pieņemti pēc to pilnīgas pabeigšanas, izpilddokumentācijas saskaņošanas ar Pasūtītāju, kā arī izpildīto darbu pieņemšanā atklāto trūkumu novēršanas. Pieņemšanas laikā atklāto trūkumu novēršanu Uzņēmējs veic par saviem līdzekļiem, ievērojot noteiktos trūkumu novēršanas termiņus.
6.2. Nākamajā mēneša pirmajā darba dienā Pasūtītāja projekta vadītājs elektroniskajā sistēmā TOPS pārskata izpildei nodotos darbus un atzīmē tos, kuri ir izpildīti un pieņemti. Projekta vadītājs elektroniskajā sistēmā TOPS akceptē izpildīto darbu iekļaušanu ikmēneša izpildīto darbu pieņemšanas aktā (Formā Nr.2).  Aktā tiks iekļauti tie darbi, kuri elektroniskajā sistēmā TOPS būs pilnībā pieņemti no Pasūtīja puses (skatīt Tehnisko specifikāciju 4.1.10. punktu), t.i. darbs būs fiziski izpildīts dabā, būs iesniegta un Pasūtītājs būs saskaņojis sistēmā TOPS izpilddokumentāciju un faktiskās izmaksas neparedzētiem darbiem.  
6.3. Uzņēmēja atbildīgā persona, katra mēneša trešajā darba dienā elektroniskās sistēmas TOPS Darbuzņēmēja portālā (B2B) izveido Formu Nr.2. Balstoties uz Formā Nr.2 iekļautajiem darbu apjomiem, tiek sagatavots rēķins, kurš kopā ar elektroniski parakstītu Formu Nr.2 (.xls formātā) tiek nosūtīts Pasūtītāja projekta vadītājam.
6.4. Pēc visu, līguma apjomā paredzēto darbu izpildes, tiks sastādīts un abpusēji parakstīts nodošanas-pieņemšanas akts.



7. Garantija.
Garantijas termiņš izpildītajiem darbiem un piegādātajiem materiāliem ir 36 mēneši vai līdz nākamajai plānotai apkopei vai uzturēšanas remontam, ja plānotās apkopes vai uzturēšanas remonta periodiskums ir mazāks kā 36 mēneši. Garantijas termiņš tiek norādīts katra izpildītā darba uzdevuma atskaites formā elektroniskajā sistēmā TOPS. 

8. Darbu izpildes plānotais laiks.
Plānotais mehānisko iekārtu uzturēšanas remonta darbu īstenošanas periods ir no 01.01.2027. – 31.12.2028. 

